Diari Oficial de la Generalitat Valenciana


Sumari del DOGV 125, del 13-10-1983 (1983/802435)

RESOLUCIÓ del Conseller d'Industria, Comerç i Turisme, de 29 de juliol de 1983, per la qual es determina el preu del pa comú i les condicions per a l'elaboració i venda de pa especial.
----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1983/07/29/(1)/dof/vci/html**

### Dades del document

Número de DOGV
:   125

Data del DOGV
:   13-10-1983

Secció del DOGV
:   DISPOSICIONS GENERALS

Número del document
:   1983/802435


Data del document
:   29-07-1983

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució del Conseller d'Indústria, Comerç i Turisme de 29 de juliol de 1983, per la qual es determina el preu del pa comú i les condicions per a l'elaboració i venda de pa especial.  
Vist l'expedient tramitat per la Secretaria de la Comissió de Preus de la Generalitat Valenciana, per a la modificació dels preus del pa comú en l'àmbit de la Comunitat Valenciana, posició venda al públic, en compliment del que disposa el Reial Decret 1.979/83, de 13 de juliol, «BOE» de 22 de juliol de 1983, pel qual s'estableixen les normes per a la determinació de nous preus del pa.   
I havent sol·licitat dins de l'expedient esmentat que la Comissió de Preus autoritze l'elaboració i la venda de pans especials de consum normal, sempre condicionada al compliment de les condicions i garanties establertes en el Reial Decret ja esmentat.   
Vist que s?han incorporat a aquest expedient els informes oportuns, així com el de proposta elaborada pel Gabinet Tècnic de la Comissió de Preus.   
Atès, que en atenció a aquests motius i d'altres dades aportades a l'expedient s'escau d'aprovar la tarifa i autorització que figura en aquest acord, segons les normes dictades a l'efecte, i que és competència d'aquesta Conselleria l'adopció d'aquesta Resolució d'acord amb les atribucions que té conferides.   
Atès que reunida la Comissió de Preus de la Generalitat Valenciana en Sessió Plenària, el dia 26 de juliol de 1983, aquesta es mostra favorable a la modificació de l'alça dels preus de venda al públic en la següent quantia i per a les províncies següents:   
València  
Augment de 7'40 ptes. per Kg. per als formats de pa comú, que després seran detallats, i arrodoniment del preu i adaptació del pes que s'indica.   
Castelló  
Augment de 8 ptes. per Kg. per als formats de pa comú, que després seran detallats, i arrodoniment del preu i adaptació del pes que s'indica.   
Alacant  
Augment de 7'56 ptes. per Kg. per als formats de pa comú, que després seran detallats, i arrodoniment del preu i adaptació del pes que s'indica.   
Vistos el Reial Decret abans esmentat, el Reial Decret 2.310/82, de 24 de juliol, i Decret de 5 d'octubre de 1982, i d'altres publicats al Diari Oficial de la Generalitat Valenciana de 19 d'octubre de 1982 i d'altres disposicions legals d'aplicació.   
El Conseller d'Indústria, Comerç i Turisme de la Generalitat Valenciana dicta la següent   
RESOLUCIO  
1. PA COMU  
Aprovar els formats següents, pesos i preus màxims del pa comú, de venda al públic per a la capital i província de València, amb efecte des del dia de la notificació al sol·licitant.   
Pa comú Pes peça Preu peça Preu Kg.  
   
Flama 142 g. 12 ptes. 84'51 ptes.  
 241 g. 22 ptes. 91'29 ptes.  
 340 g. 30 ptes. 88'24 ptes.  
 510 g. 43 ptes. 84'31 ptes.  
 1.007 g. 84 ptes. 83'42 ptes.  
Pa comú Pes peça Preu peça Preu Kg.  
   
Candial 150 g. 13 ptes. 86'67 ptes.  
 252 g. 23 ptes. 91'27 ptes.  
 350 g. 31 ptes. 88'57 ptes.  
 515 g. 44 ptes. 85'44 ptes.  
 1.007 g. 85 ptes. 84'41 ptes.  
Aprovar els següents formats, pesos i preus màxims del pa comú, de venda al públic per a la capital i província de Castelló, amb efecte des del dia de la notificació al sol·licitant.  
Pa comú Pes peça Preu peça Preu Kg.  
   
Flama 140 g. 12 ptes. 85'71 ptes.  
 257 g. 22 ptes. 85'60 ptes.  
 352 g. 30 ptes. 85'23 ptes.  
 602 g. 50 ptes. 83'06 ptes.  
 1.000 g. 82 ptes. 82'- ptes.  
Aprovar els següents formats, pesos i preus màxims del pa comú, de venda al públic per a la capital i província d'Alacant, amb efecte des del dia de la notificació al sol·licitant.  
Pa comú Pes peça Preu peça Preu Kg.  
   
Flama 105 g. 10 ptes. 95'24 ptes.  
 170 g. 15 ptes. 88'24 ptes.  
 268 g. 23 ptes. 85'82 ptes.  
 507 g. 41 ptes. 80'87 ptes.  
 1.006 g. 80 ptes. 79'52 ptes.  
Pa comú Pes peça Preu peça Preu Kg.  
   
Candial 105 g. 10 ptes. 95'24 ptes.  
 170 g. 15 ptes. 88'24 ptes.  
 267 g. 23 ptes. 86'14 ptes.  
 507 g. 41 ptes. 80'87 ptes.  
 1.006 g. 80 ptes. 79'52 ptes.  
2. PA ESPECIAL  
Autoritzar l'elaboració i la venda de pans especials que seguidament es detallen per a les següents províncies de la Comunitat Autònoma Valenciana.   
València  
1. Pataca de 120 g.,  
2. Pataca i corona de 210 g.  
3. Pataca, corona, rodet, panet, assaonat i barra de 120, 210, 305, 500, 1.000, 1.500 i 2.000 g.  
4. Rollets de malalt.  
5. Rosquilletes.  
6. Pa integral de 120 i 240 g. en barra.  
7. Pa sense sal de 120 i 240 g. en barra.  
8. Bastó flama de 38 cm. de longitud i 205 g. en barra.  
9. Bastó candial de 35 cm. de longitud i 210 g. en barra.  
10. Bastó flama de 45 cm. de longitud i 305 g. en barra.  
11. Bastó candial de 40 cm. de longitud i 305 g. en barra.  
12. Pa de París de 100, 120, 200 i 300 g. en barra.  
13. Pa suís de 75 g. en barra.  
14. Pa de mantega de 75 i 150 g. en barra.  
15. Pa de llet de 50 i 75 g. en barra.  
16. Pirulí de 50 g. en barra.  
17. «Pepito» de 30 g. en barra.  
18. Pans de sègol, soja, oli, llavor de sèsam, all i ceba de 85, 100, 120, 170, 200, 250, 300, 400, 450, 500, 600 i 1.000 g. en barra i rodons.  
Castelló  
1. Bastons, pales i banderilles de 100 g.  
2. «Ximos» de 50 g.  
3. Entrepans de 75 i 100 g.  
4. Pa de règim (integral i sense sal) de 100 i 200 g.  
5. Pa de mantega (bastó) de 190 g.  
6. Pa de mantega (entrepà) de 95 g.  
7. Pa francès (bastó i pala) de 200 i 300 g.  
8. Pa de pagès, rodó de 1.000 g.  
Alacant  
1. Peça en barra de 40 cm. de longitud, mínim de 220 g.  
2. Peça en barra de 30 cm. de longitud, mínim de 147 g.  
3. Peça de 78 g.  
4. Peça de 65 g.  
5. Pa integral en pega de 130 g.  
6. Pa de motlle.  
7. Pa de pagès, sègol i integral.  
L'autorització per a l'elaboració i venda del pa especial abans exposada queda subjecta al compliment de les següents condicions:   
1. D'ara endavant, quan s'inste davant la Comissió de Preus de la Generalitat Valenciana expedient de modificació de tarifes del pa comú, s?hi acompanyarà indefectiblement la sol·licitud de pròrroga de l'autorització per a l'elaboració i venda del pa especial.   
2. La Comissió de Preus no diligenciarà ni segellarà cartells que determinen el preu de pans especials ja que no és de la seua competència, i perquè aquests preus estan en règim de llibertat.   
3. L'elaboració i venda del pa especial haurà de complir el que en cada moment legisla, especialment en matèria tècnico-sanitària, i aquesta autorització no obstruirà en cap de cos l'elaboració i la comercialització de pa comú en quantitat suficient per a abastir el mercat.   
4. La Comissió de Preus podrà declarar caducades les autoritzacions de fabricació i venda de pans especials, quan es registren irregularitats de qualsevol tipus en la fabricació i comercialització del pa comú.   
5. Atès que, per imperatiu legal, el pa especial ha de ser diferenciable, inequívocament, del pa comú pel format, característiques, pes, composició, presentació i altres, es regulen en aquest epígraf de manera especial i diferenciada les condicions i els modes en què hauran de figurar els cartells de preus i el pes del pa.   
A cada expenedoria de pa, separadament del lloc on estiga el pa comú, hi haurà, a fi de mostrar al públic consumidor els distints formats i peces de pa especial, prestatgeries, safates i d'altres recipients adients a aquesta finalitat, que hauran de dur-hi fixat i per a cada classe de pa especial cartells anunciadors que expressen la denominació de la classe de pa, el pes de la peça en grams i el preu. Aquests cartells hauran de poder-los llegir clarament els compradors des del costat del taulell que ocupen.   
En un altre lloc del forn-despatx de pa i per completar la informació al consumidor, es posarà en un punt rellevant, a una altura aproximada de dos metres de terra, i situat de tal manera que el públic puga examinar-los sense cap esforç, un cartell segellat per aquesta Conselleria que inclourà les especificacions següents:   
1. Classes de pa especial normalitzat que té l'establiment.   
2. Pes de les peces en grams.   
3. Composició qualitativa.   
4. Preu de cada peça.   
Aquests cartells hauran d'estar exposats al públic sense taques ni esmenes i de manera obligatòria, abans del dia 1 d'octubre de 1983.   
6. Per a un possible contrast amb les proves o anàlisis que convinguen, les Associacions de fabricants i expenedors de pa d'Alacant i Castelló i Federació Gremial de València, hauran de comunicar abans de l?1 d'octubre de 1983, a aquesta Comissió de Preus, un llistat que incloga les diverses fórmules quantitatives de composició de cadascuna de les classes i formats de pa especials autoritzats.   
7. Els establiments amb venda al públic de pa especial no fabricat per ells mateixos, hauran de complir obligatòriament el que disposa el Reial Decret 1.632/80, de 31 de juliol, que diu:   
Els pans especials hauran de presentar-se embolicats i l'embolcall haurà de dur les indicacions següents:   
- Nom i adreça del fabricant.   
- Fórmula quantitativa i qualitativa.   
- Pes en eixida de fàbrica.   
- Preu de venda al públic.   
8. L'incompliment del que disposa aquesta Resolució serà sancionat quan la infracció siga considerada com a contrària a la Legislació vigent sobre disciplina del mercat.   
Notifiqueu aquesta Resolució als interessats, i feu-los saber que contra aquesta, que no esgota la via administrativa, i sense perjudici de l'entrada en vigor, podrà interposar-se recurs d'alçada, davant el Ple del Consell, en el termini de quinze dies hàbils, comptats a partir del següent a la notificació.   
València, a 29 de juliol de 1983.   
El Conseller d?Indústria, Comerç i Turisme,  
SEGUNDO BRU I PARRA


Còpia Permalink ELI